Diari Oficial de la Generalitat Valenciana


Sumari del DOGV 6020, del 25-05-2009 (2009/5734)

Notificació d'incoació d'expedient de recuperació d'ofici de la possessió del domini públic forestal ocupat indegudament a la zona de la desembocadura del riu Palància, termes municipals de Sagunt i Canet d'en Berenguer.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6020

Data del DOGV
:   25-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5734


Data del document
:   12-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació d'incoació d'expedient de recuperació d'ofici de la possessió del domini públic forestal ocupat indegudament a la zona de la desembocadura del riu Palància, termes municipals de Sagunt i Canet d'en Berenguer. [2009/5734]  
Primer. La forest denominada Riberes del riu Palància és la 152 del Catàleg de forests d'utilitat pública de la província de València. Els seus límits es defineixen per referència als plànols de l'estimació de la ribera probable del riu Palància dins dels termes municipals de Sagunt i Canet d'en Berenguer, de la província de València, aprovada per Ordre de 3 de maig de 1952 (BOE número 15, de 15 de gener de 1954).  
Segon. Aquesta forest, propietat de la Generalitat Valenciana, apareix inscrita al seu nom, quant al cent per cent en ple domini, en el Registre de la Propietat de Sagunt, número u, i en l'Inventari General de Béns i Drets de la Generalitat Valenciana, posseint la condició de domini públic forestal per aplicació article 12.1.a) de la Llei 43/2003, de 21 de novembre, de forests.  
Tercer. En data 28 de novembre de 2008, el conseller de Medi Ambient, Aigua, Urbanisme i Habitatge ordena la incoació d'expedient de recuperació d'ofici de la possessió dels terrenys il·legalment ocupats en la forest d'utilitat pública núm. 152, en el marc del Projecte d'adequació de la desembocadura del riu Palància, i encomana la instrucció a la Direcció General de Gestió del Medi Natural.  
Quart. Realitzades les accions investigadores necessàries tendents a la identificació dels ocupants il·legals del domini públic forestal, es constata la impossibilitat d'identificar alguns d'ells.   
Per tot l'exposat i a l'empara del que disposa l'article 59.5 de la Llei 30/1992, de 26 de novembre, de règim jurídic de les administracions públiques i del procediment administratiu comú, acorde:  
Primer  
Notificar l'inici de l'expedient de recuperació d'ofici de la possessió dels terrenys ocupats il·legalment de la forest d'utilitat pública número 152 de la província de València, quant a la parcel·la 319 del polígon 34 del terme municipal de Sagunt i quant al marge esquerre coincident amb el delta del riu Palància i ubicada al terme municipal de Canet d'en Berenguer, als interessats les dades d'identitat i lloc de notificació dels quals s'ignora.   
Segon  
Concedir-los un termini de deu dies, a partir de l'endemà a la publicació d'aquesta notificació, per a personar-se en l'expedient i al·legar i presentar els documents i justificacions que estimen pertinents, com a pas previ al desallotjament i recuperació del domini públic per a l'ús general de tots els ciutadans.  
València, 12 de maig de 2009.- La directora general de Gestió del Medi Natural: M. Ángeles Centeno Centeno.